Έλφλεντ (σύζυγος του Εδουάρδου του Πρεσβύτερου)

Η **Έλφλεντ**, δεύτερη σύζυγος του βασιλιά των Αγγλοσαξόνων Εδουάρδου του Πρεσβύτερου ήταν κόρη κάποιου Έθελχελμ, πιθανότατα του κόμητος Έθελχελμ του Γουιλσάιρ που πέθανε το 897. Οι ιστορικοί Ντέιβιντ Χ. Κέλλυ (1924 - 2001) και Πολίν Στάφορντ (γεν. το 1946) τον ταυτίζουν με τον Έθελχελμ, τον γιο του θείου του βασιλιά Έθελρεντ του Ουέσσεξ και του Κεντ. Οι υπόλοιποι ιστορικοί απορρίπτουν την ιδέα με το σκεπτικό ότι ήταν αδύνατο να παραχωρηθεί σε κάποιον *"Έθελινγκ"* ο τίτλος του κόμητος, ο Αλφρέδος ο Μέγας δεν καταγράφει καμία συγγένεια όταν του παραχώρησε τον τίτλο. Σε παρόμοια περίπτωση ακυρώθηκε ο γάμος του θετού γιου της Έλφλεντ Έντουι της Αγγλίας με την Έλφγκιφου επειδή ήταν τρίτα ξαδέλφια, τέτοιος γάμος θα ήταν για την εκκλησία αιμομιξία.

## Βιογραφία

Η Έλφλεντ παντρεύτηκε τον Αγγλοσάξονα βασιλιά Εδουάρδο τον Πρεσβύτερο (899) αλλά καταγράφεται μονάχα σε ένα διάταγμα ως *"βασιλική σύντροφος"* (901), δεν πήρε τον τίτλο της βασίλισσας. Οι αρχαιολόγοι άνοιξαν τον τάφο του Αγίου Κάθμπερτ στο Ντάνμπαρ (1827), βρήκαν μιά σειρά από κοσμήματα που όπως φαίνεται από τις επιγραφές έστειλε η Έλφλεντ στον Αρχιεπίσκοπο του Καντέρμπερι. Η δωρεά στον τάφο του Αγίου Κάθμπερτ έγινε ωστόσο από τον θετό γιο της Έθελσταν της Αγγλίας (934). Η Έλφλεντ είχε δύο γιους : τον Έλφγουιρντ που διαδέχτηκε τον πατέρα του αλλά πέθανε πρόωρα λίγες μέρες μετά (924) και τον Έντουιν που πνίγηκε σε ατύχημα (933). Οι κόρες της ήταν : η Έντζιφου που παντρεύτηκε τον βασιλιά των Δυτικών Φράγκων Κάρολο τον Απλό, η Ίντχιλντ που παντρεύτηκε τον κόμη των Παρισίων Ούγο τον Μέγα και η Ήντιθ που παντρεύτηκε τον Όθων Α΄ της Αγίας Ρωμαϊκής Αυτοκρατορίας.

Η σπουδαία Γερμανή μοναχή και ιστοριογράφος Ροσβίτα έγραψε με προτροπή του Όθων Α΄ μια ευλογία με την οποία θαύμαζε την ανωτερότητα της Έλφλεντ σε σχέση με την Έκγκουιν, πρώτη σύζυγο του Εδουάρδου του Πρεσβύτερου και μητέρα του Έθελσταν.
Ο Εδουάρδος ο Πρεσβύτερος παντρεύτηκε κατόπιν σε τρίτο γάμο την Εαντγκίφου του Κέντ, ο μεγαλύτερος γιος τους ο μελλοντικός Εδμόνδος Α΄ της Αγγλίας γεννήθηκε την διετία 920 - 921, αυτό δείχνει ότι ο γάμος τους διαλύθηκε στα τέλη της δεκαετίας του 910. Ο Ουίλιαμ όφ Μαλμεσμπέρι γράφει έναν ισχυρισμό που βλέπει με σκεπτικισμό ο Σον Μίλερ αλλά έγινε αποδεκτός από τους υπόλοιπους ιστορικούς. Ο Ουίλιαμ όφ Μαλμεσμπέρι έγραψε ότι αποσύρθηκε στο *"αβαείο του Γουίλτον"* μαζί με τις κόρες της Έντφλιντ και Έθελχιλντ, τόσο η ίδια όσο και οι δύο κόρες της πέθαναν και τάφηκαν εκεί.

## Οικογένεια

Με τον σύζυγο της Εδουάρδο τον Πρεσβύτερο απέκτησε :

*Έλφγουιρντ του Ουέσσεξ π. 902-924, ίσως βασιλιάς του Ουέσσεξ
*Έντουιν, απεβ. 933.
*Έθελχιλντ, μοναχή στο αβαείο του Γουίλτον.
*Έντζιφου της Αγγλίας 902-μετά το 955, παντρεύτηκε πρώτα τον Κάρολο Γ΄ της Δυτικής Φραγκίας και μετά τον Χέρμπερτ Γ΄ κόμη του Ομουά.
*Έντφλιντ, μοναχή στο αβαείο του Γουίλτον
*Ίντχιλντ, παντρεύτηκε τον Ούγο τον Μέγα δούκα των Φράγκων και κόμη του Παρισιού
*Ήντιθ, παντρεύτηκε τον Όθωνα Α΄ της Γερμανίας
*Ελφγκίφου, παντρεύτηκε ίσως τον Ροδόλφο Β΄ των Παλαιών Γουέλφων δούκα της Βουργουνδίας

## Παραπομπές


## Πηγές
*Foot, Sarah (2010). "Dynastic Strategies: The West Saxon Royal Family in Europe". In Rollason, David; Leyser, Conrad; Williams, Hannah (eds.). England and the Continent in the Tenth Century:Studies in Honour of Wilhelm Levison (1876-1947). Brepols.
*Foot, Sarah (2011). Æthelstan: the first king of England. Yale University Press. 
*Kelley, David H. (1989). "The House of Aethelred". In Brook, L.L. (ed.). Studies in Genealogy and Family History. Tribute to Charles Evans on the Occasion of his 80th Birthday. Foundation for Medieval Genealogy.
*Miller, Sean (2004). "Edward [called Edward the Elder] (870s?–924), king of the Anglo-Saxons". Oxford Dictionary of National Biography. Oxford University Press. 
*Sharp, Sheila (2001). "The West Saxon Tradition of Dynastic Marriage". In N. J. Higham; & D. H. Hill (eds.). Edward the Elder 899-924. Routledge. 
*Stafford, Pauline (1997). Queen Emma & Queen Edith:Queenship and Women's Power in Eleventh-Century England. Blackwell. 
*Williams, Ann (1991). "Ælfflæd queen d. after 920". In Williams, Ann; Smyth, Alfred P.; Kirby, D. P. (eds.). A Biographical Dictionary of Dark Age Britain. Seaby. 
*Yorke, Barbara (2001). "Edward as Ætheling". In N. J. Higham; & D. H. Hill (eds.). Edward the Elder 899-924. Routledge.

Κατηγορία:Σύζυγοι του Εδουάρδου του Πρεσβύτερου